## ПРОЕКТ!

## Н А Р Е Д Б А

## за определянето и администрирането на местните

## такси и цени на услуги на територията на община Кайнарджа

## ГЛАВА ПЪРВА

# **ОБЩИ ПОЛОЖЕНИЯ**

**РАЗДЕЛ І**

**Чл.1.** С тази Наредба се уреждат отношенията, свързани с определянето и администрирането на местни такси и цени на предлаганите от общината услуги, реда и срока на тяхното събиране.

**Чл.2.** (1) В община Кайнарджа се събират следните местни такси:

1. за битови отпадъци;

2. за ползване на пазари, тържища, панаири, тротоари, площади и улични платна;

3. за ползване на социални услуги, финансирани от общинския бюджет;

4. за технически услуги;

5. за административни услуги;

6. за откупуване на гробни места;

7. за притежаване на куче;

8други местни такси, определени със закон.

(2) Извън случаите по ал.1, община Кайнарджа предоставя на гражданите и други услуги и права по цени, определени в тази наредба.

(3) Не се определят цени и не се събират приходи от услуги, предоставени за всеобщо ползване.

**РАЗДЕЛ II**

**Определяне на размера на местните такси и цени на услуги**

**Чл.3** (1) Местните такси са прости и пропорционални и се заплащат безкасово или в брой.

(2) Местните такси и цените на услугите се заплащат предварително или едновременно с предоставяне на услугите, с изключение на тези, за които е предвидено друго.

**Чл.4.** (1) Размерът на местните такси и цени на услуги се определя при спазването на следните принципи:

1. възстановяване на пълните разходи на общината по предоставяне на услугата;

2. създаване на условия за разширяване на предлаганите услуги и повишаване качеството на услугите;

3. постигане на по-голяма справедливост при определяне и заплащане на местните такси.

(2) За услуга, при която дейностите могат да се разграничат една от друга се определя отделна такса за всяка от дейностите.

**Чл.5.** (1) Пълните разходи на общината по предоставяне на определена услуга включват разходите за: работни заплати и осигуровки на персонала; материални; режийни; консултантски; за управление и контрол; по събиране на таксите и други разходи, имащи отношение към формиране на размера на таксата.

(2) Пълните разходи се определят при спазване изискванията на Закона за счетоводството.

**Чл.6.** (1) Размерът на таксите може и да не възстановява пълните разходи на общината по предоставянето на услугата, когато Общинският съвет реши, че това се налага за защита на обществени интереси.

(2) В случаите по ал.1 разликата между разходите по предоставяне на услугата и размера на таксата е за сметка на общинските приходи.

(3) Не се допуска разликата между разходите и размера на таксите да е за сметка на държавни приходи - допълваща субсидия, целеви субсидии, заеми и други трансфери от републиканския бюджет.

**Чл.7.** Лицата, не ползващи услугата през съответната година или определен период от нея, заплащат такса за периода на ползване на услугата.

**Чл.8.** (1) Общинския съвет може да освобождава отделни категории граждани изцяло или частично от заплащане на отделни такси.

(2) В случаите по ал.1 разходите са за сметка на общинските приходи с изключение на приходите от такси.

(3) Кметът издава разрешение за разсрочване или отсрочване на задължения за местни такси в размер до 30 000 лв. и при условие, че разсрочване или отсрочване се иска до една година от датата на издаване на разрешението.

(4) Разрешение за отсрочване или разсрочване на задължения за местни такси над 30 000 лв. или за срок, по-голям от една година, се издава от кмета след решение на общинския съвет.

**Чл.9.** (1) Събирането на местните такси и цени на услуги се извършва от и за сметка на общината.

(2) Местните такси се събират от общинска администрация.

(3) Лицата, **имащи право да събират местни такси се определят със заповед от кмета на общината.**

(4) Приходите по ал.2 постъпват в общинския бюджет.

**Чл.10.** Когато на общински орган е възложено да извърши действие или да издава документ, за което е предвидена държавна такса, събраната такса постъпва в приход на общинския бюджет.

### РАЗДЕЛ ІІI

#### **Промяна в размера на местните такси и цените на услугите**

**Чл.11.** (1) При необходимост от промяна на размера на таксите и цените на услугите кметът на общината внася в ОбС анализ на прилаганите до момента такси и цени на услуги.

(2) Анализът по ал.1 съдържа:

1. оценка доколко съществуващите такси и цени на услуги отразяват измененията в разходите или пазарната цена;

2. оценка на потребностите от предоставяне на услугите;

3. препоръки за подобряване на администрирането на таксите.

(3) Общинският съвет на база на анализа взема решение за промяна на таксите и цените на услугите.

**Чл.12.** Общинската администрация поддържа данни за:

1. услугите и дейностите, за които има определени такси и цени;

2. ползвателите на предоставените услуги;

3. ползвателите, ползващи преференции;

4. информацията за определяне на таксите и цените на услугите;

5. събраните средства от всяка потребителска такса и цена на услуга.

##### ГЛАВА ВТОРА

#### **МЕСТНИ ТАКСИ**

#### **РАЗДЕЛ І**

### Такса за битови отпадъци

**Чл.13.** Таксата се заплаща за услугите по събирането и извозването на битовите отпадъци, както и за поддържане чистотата на териториите за обществено ползване и за обезвреждане на битовите отпадъци в сметищата.

**Чл.14.** (1) Таксата се заплаща от:

1. собственик/собственици на имота

2. ползвател – при учредено вещно право на ползване;

3. концесионер – при предоставяне на особено право на ползване-концесия;

(2) Размерът на таксата се определя за всяка услуга по отделно, както следва:

1. за жилищни застроени имоти – 4,0 промила върху данъчната оценка на имота.

В това число:

1.1 за сметосъбиране и сметоизвозване – 1,9 промила върху данъчната оценка на имота;

1.2 за поддържане чистотата на територии за обществено ползване – 1,3 промила върху данъчната оценка на имота;

1.3 за поддържане на депата за отпадъци – 0,8 промила върху данъчната оценка на имота.

2. за жилищни незастроени имоти / дворни места, градини/ - 0,8 промила върху данъчната оценка на имота.

В това число:

2.1 за поддържане на депата за отпадъци – 0,8 промила върху данъчната оценка на имота.

3. за нежилищни имоти – 5,0 промила върху данъчната оценка на имота.

В това число:

3.1 за сметосъбиране и сметоизвозване- 2,1 промила върху данъчната оценка на имота;

3.2 за поддържане чистотата на територии за обществено ползване – 2,1 промила върху данъчната оценка на имота;

3.3 за поддържане на депата за отпадъци – 0,8 промила върху данъчната оценка на имота.

4. за застроени жилищни имоти извън регулация – 4,0 промила върху данъчната оценка на имота.

В това число:

4.1 за сметосъбиране и сметоизвозване – 1.9 промила върху данъчната оценка на имота;

4.2 за поддържане чистотата на териториите за обществено ползване – 1.3 промила върху данъчната оценка на имота;

4.3 за поддържане на депата за отпадъци – 0.8 промила върху данъчната оценка на имота;

(3) Таксата се заплаща на две равни вноски, в следните срокове: от 01 март до 30 юни, и до 31 октомври на годината за която се дължи. На платилите целия размер на таксата в периода от 1 март до 30 април се прави отстъпка от 5 %.

**Чл.15.** (1) Собственикът на новопридобити имоти дължи такса от началото на месеца, следващ месеца на придобиване на имота.

(2) (Изм. и доп. с решение № 191, по Протокол № 30 от 31.03.2017 г.) Не се събира такса за сметосъбиране и сметоизвозване за имоти, които не са основни и няма да се ползват през цялата година, за което право е подадена декларация от собственика/ците или ползвателя/лите до Община Кайнарджа в срок до 20 декември на предходната година.

(3) Данъчно задълженото лице, собственик на нежилищен имот (стопански обект) може да бъде освободено от такса по чл. 14, ал.2, т. 3 /3.1 и 3.3/ за услугите по сметосъбирането и сметоизвозването на битови отпадъци като подаде декларация по образец в община Кайнарджа в срок до 20 декември на предходната година и приложи сключен договор с фирма, оторизирана с дейността по сметосъбиране и сметоизвозване и/ или договор за депониране на битови отпадъци.

(4) Не се събират такси за имоти публична общинска собственост, с изключение на частите от тях, предоставени за стопанска дейност.

#### **РАЗДЕЛ ІІ**

**Такси за ползване на пазари, тържища, тротоари, площади, улични платна, панаири и терени с друго предназначение**

**Чл.16.** (1) Таксата се заплаща за ползване на тротоари, площади, улични платна, места, върху които са организирани пазари, тържища, панаири, както и терени с друго предназначение, които са общинска собственост.

(2) Таксата се заплаща от физически и юридически лица, ползващи услугата.

(3) За ползване на тротоари, площади, улични платна и други терени за търговска дейност на открито, включително разполагане на маси, столове, витрини, будки и павилиони, включително по време на панаири, събори и други празници и масови прояви, таксите се определят на квадратен метър:

- 4.00 лв./м2 за Кайнарджа, Средище и Голеш - на ден

- 40.00 лв. за Кайнарджа, Средище и Голеш - на месец

- 2.00 лв. за останалите населени места – на ден

- 20.00 лв. за останалите населени места – на месец

(4) За ползване на площите по ал. 1 за складиране на строителни и други материали, неправилно паркиране на моторни превозни средства, прикачен инвентар и други се събира такса на кв. м. за ден:

1. за Кайнарджа, Средище и Голеш – 2,00 лв.;

2. за останалите населени места – 1,00 лв.

(5) Таксите се заплащат в началото на периода, за който е валидно плащането, срещу което се издава финансов документ и се заплащат при лице упълномощено от кмета на общината да събира такса, в брой на касата на общината или по банков път.

(6) При прекратяване ползването на площите по ал. 1, лицата не заплащат такса за периода на прекратяването.

**Чл.17.** Не се допуска възпрепятстване свободното движение на пешеходците чрез заграждане на тротоарите с платна, огради и други.

#### **РАЗДЕЛ ІІІ**

**Такси за социални услуги, финансирани от общинския бюджет**

**Чл.18.** (1) Лицата, ползващи социални услуги, финансирани от общинския бюджет заплащат месечна такса, съответстваща на размера на реалната издръжка на едно лице.

(2) Реалната издръжка на едно лице включва: месечни разходи за храна, постелен инвентар и облекло, перилни и хигиенни материали, транспортни разходи за разнасяне на храната, както и съответната част от общите разходи за електрическа и топлинна енергия, вода, канализация и битови отпадъци, с изключение на даренията и завещанията от местни и чуждестранни физически и юридически лица.

(3) Дължимата такса се удържа от личните доходи на лицата.

(4) Таксите се начисляват и събират от длъжностните лица в съответните социални заведения и се внасят до 25-о число на месеца, следващ месеца, за който се дължат и за тях не се начислява данък добавена стойност.

#### **РАЗДЕЛ ІV**

### Такси за технически услуги

**Чл.19.** Таксите се заплащат за техническите услуги, които се извършват от общината, и обхващат дейностите във връзка с териториалното и селищното устройство, архитектурата, строителството, благоустройството, кадастъра в селищните и извънселищните територии.

**Чл.20.** Таксите се заплащат от физически и юридически лица, ползватели на услугата при предявяване на искането.

**Чл.21.** Освобождават се от такси за технически услуги държавни и общински органи, организациите на бюджетна издръжка и Българския Червен кръст.

**Чл.22.** Размерите на таксите за технически услуги са определени, съгласно **Приложение № 1** от настоящата наредба.

#### .

#### **РАЗДЕЛ V**

### Такси за административни услуги

**Чл.23.** За извършване на услуги по гражданско състояние се заплащат такси, съгласно **Приложение № 2**.

**Чл.24**. За извършване на услуги, предоставени от служба „Общинска собственост” се заплащат такси съгласно **Приложение № 3.**

**Чл.25.** Не се дължат такси когато услугите се предоставят на организации на бюджетна издръжка и при отчуждаване на имоти.

**Чл.26.** (1) Електронни административни услуги се извършват през Системата за сигурно електронно връчване и чрез Единен модел за заявяване, заплащане и предоставяне на електронни услуги.

(2) Цените на електронните услуги са в размер на цената на услугата на гише.

(3) Електронните услуги се изпълняват в срока на обикновените услуги на гише.

#### **РАЗДЕЛ VІ**

### Такса за гробни места

**Чл.27.** За ползване на гробни места над 8 години се заплащат еднократно такси, както следва:

1. до 15 години – 10,00 лв.;

2. за вечни времена – 50,00 лв.;

3. за ползване на семейни гробни места – 60,00 лв.

**РАЗДЕЛ VІІ**

**Такса за притежаване на куче**

**Чл.28.** (1) За притежаване на куче собственикът заплаща годишна такса в общината, на чиято територия е постоянният му адрес/седалище, в размер на 6 лв.

(2) Освобождават се от такса собствениците на кучета по чл. 175, ал. 2 от Закона за ветеринарномедицинската дейност.

(3) В тримесечен срок от датата на придобиването на куче собственикът подава декларация в общината по постоянния му адрес/седалище.

(4) Таксата се заплаща ежегодно до 31 март на съответната година или в едномесечен срок от датата на придобиване на кучето, когато то е придобито след 31 март. За кучета, придобити през текущата година, таксата се дължи в размер една дванадесета от годишния ѝ размер за всеки месец до края на годината, включително за месеца на придобиването.

(5) Приходите от събраните такси по ал. 1 се използват за мероприятия, свързани с намаляване броя на безстопанствените кучета.

**РАЗДЕЛ VІІІ**

**Други местни такси, определени със закон**

**Чл.29.** (1) На основание чл. 30, ал. 2 от Закона за опазване на земеделските земи при промяна на предназначението на земеделска земя от общинския поземлен фонд, включително в случаите по чл. 29, ал. 3 и 4 от същия закон за земите от общинския поземлен фонд, се заплаща местна такса, в размер равен на размера на държавната такса, определена с тарифа утвърдена от Министерския съвет, по чл. 30, ал. 1 от същият закон.

(2) Таксата по предходната алинея не се заплаща за строителство, извършено при условията на чл. 4, ал. 2 от Закона за собствеността и ползването на земеделските земи; за засаждане на горски дървесни видове; за земи, изключени от строителните граници на населените места, определени със застроителен и регулационен план или с околовръстен полигон, когато отново се иска включването им в същите граници; за строителство, свързано с прилагането на технологии и мероприятия по чл. 7 от с. з., както и за земи, предоставени безвъзмездно въз основа на акт на Министерския съвет на инвеститори по приоритетни инвестиционни проекти, както и когато се променя предназначението на земеделска земя от общинския поземлен фонд за изграждането на обекти публична общинска собственост.

#### .

#### **ГЛАВА ТРЕТА**

###### Цени на услуги, оказвани или предоставяни от общината, неуредени с друг закон

**Чл. 30.** За услугите, предоставени от общината и от учебните заведения на територията на общината, които не са регламентирани със закон, се определя цена и срок за извършване, както следва:

(1) За услуги от общ характер, съгласно **Приложение № 4;**

(2) За услуги, предоставени служба „Общинска собственост”, съгласно **Приложение № 5**;

(3) За услуги, предоставени от Общинско предприятие „Комунални дейности”, съгласно **Приложение № 6;**

(4) За услуги, предоставени от отдел „Местни данъци и такси”, съгласно **Приложение № 7;**

(5) За услуги, предоставяни от Туристически посетителски център, съгласно **Приложение № 8;**

(6) Цените на услугите са формирани на основа на пълните разходи, направени от общината по предоставяне на услугите, които включват: преки и непреки разходи за персонал, включително работна заплата и осигуровки; материални, режийни, консултантски разходи; разходи за доставки, застраховки, пътни и наеми; разходи за управление и контрол.

(7) Цените на услугите могат да надвишават себестойността им.

(8) Цените на услугите се събират от общинска администрация и приходите от тях постъпват в общинския бюджет.

(9) Заплащането се извършва в брой или безкасово по съответната банкова сметка.

**Чл. 31.** (1) Тарифа за размера на обезщетенията при причиняване на вреди на озеленените площи и декоративна растителност на територията на Община Кайнарджа, съгласно Наредба № 1 за опазване на озеленените площи и декоративната растителност, изд. от Министерството на териториалното развитие и строителството (ДВ, бр. 26/30.03.1993 г.).

(2) С тази тарифа се определя размерът на обезщетенията за причинените вреди на зелената система при строителството на обекти от високо, ниско и подземно строителство, когато се засягат зелени площи или се налага премахване на дървесна и храстова растителност.

(3) 1. За причинени вреди по ал. 1 се заплащат обезщетения, съгласно **Приложение № 9**;

2. Обезщетенията по ал. 2 се увеличават с коефициент от 3 до 5 по преценка на контролния орган – коефициентът отчита социалния и екологичен ефект, състояние, рядкост на вида, екзотичност и местоположение.

3. Експертната оценка се извършва от експерт – ландшафтен архитект или лесоинженер. Той отчита целесъобразността на премахването, възможностите за преместване и величината на обезщетението.

4. При унищожаване на площи и растителност, без предварително писмено разрешение от Кмета на Общината, нарушителите се санкционират и заплащат освен глобата по акта и обезщетение в петорен размер от определеното в тази тарифа.

5. Обезщетенията по ал. 2 и ал. 4 по настоящата тарифа се внасят от инвеститора или собственика в приход на Община Кайнарджа по съответната сметка.

#### 

#### **ГЛАВА ЧЕТВЪРТА**

### Административно-наказателни разпоредби

**Чл. 32.** (1) Актовете за установяване на нарушенията по Наредбата се съставят от определени лица със заповед от кмета на общината, а наказателните постановления се издават от кмета на общината.

(2) Установяване на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

#### **ДОПЪЛНИТЕЛНИ РАЗПОРЕДБИ**

§ 1. По смисъла на тази Наредба:

1. **„Услуга за всеобщо ползване”** е тази общинска услуга, при която конкретният ползвател не може да бъде определен.

2. **“Ползвател”** е физическо или юридическо лице, на което се предоставят публични услуги по смисъла на Закона за местните данъци и такси.

3. **“Личен доход”** са всички доходи на лицата с изключение на:

а) добавката за чужда помощ на инвалидите с намалена работоспособност над 90 на сто с определена чужда помощ;

б) сумите, които лицата, настанени в домовете за социални грижи, получават като възнаграждение в трудовотерапевтичен процес;

в) помощите, определени с акт на Министерски съвет;

г) даренията с хуманитарна цел, направени на лицата, ползващи услугите на заведенията за социални грижи и формите за социално обслужване;

д) еднократно изплащаните допълнителни суми към пенсиите по решение на Министерския съвет.

#### **ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Изпълнението и контрола по изпълнението на тази наредба се осъществява от кмета на общината и определени от него лица.

**§ 2.** Кмета на общината в срок до края на годината внася предложение в общински съвет за промяна на таксата за битови отпадъци в съответствие с измененията на Закона за местните данъци и такси.

**§ 3.** Когато до края на предходната година общинският съвет не е определил размер на таксата за битови отпадъци за текущата година, таксата се събира на база действащия размер към 31 декември на предходната година.

**§ 4.** Други общински такси, определени със закон се събират от общинска администрация на база тарифи, определени от Министерски съвет.

**§ 5.** Тази наредба отменя Наредбата за определянето и администрирането на местните такси и цени на услуги в община Кайнарджа, приета с Решение № 238 от 2007 г.

**§ 6.** Наредбата е приета с Решение № 239 по Протокол № 25 от 21.03.2013 г. на Общински съвет Кайнарджа и влиза в сила от датата на приемането й.

**§ 7.** Наредбата е изменена с Решения №, № 252 по Протокол № 27 от 26.04.2013 г., 357по Протокол № 40 от 28.03.2014 г., 405 по Протокол № 49 от 31.10.2014 г., 422 по Протокол № 53 от 30.12.2014 г., 477 по Протокол № 61 от 26.05.2015 г., 492 по Протокол № 62 от 26.06.2015 г., 70 по Протокол № 10 от 25.03.2016 г. и влиза в сила от 01.04.2016 г., 193 по Протокол № 30 от 31.03.2017 г. и влиза в сила от 01.04.2017 г. и 260 по Протокол № 41 от 27.11.2017 г.

**§ 8.** Измененията по настоящата Наредба за определяне и администриране на местните такси и цени на услуги в Община Кайнарджа са приети с Решение № 400 по Протокол № 59/ 30.11.2018 год. на Общински съвет с. Кайнарджа и влизат в сила от датата на приемането им.

**§ 9.** (1) Освобождават се от заплащане на такса битови отпадъци за услугата по сметосъбиране и сметоизвозване задължените лица предприятия, преустановили стопанската си дейност в недвижимия имот, вследствие на извънредно положение обявено с решение на Народното събрание от 13 март 2020 г., съответно на извънредната епидемична обстановка. Преустановяването на дейността за съответния период се удостоверява от лицата по ал.1 с финансови и други документи, както следва:

1. Касови отчети от фискалните устройства за периода на извънредното положение;
2. Отчетни регистри- дневник на покупките и дневник на продажбите (чл.124, ал.1 от ЗДДС) и съответната справка-декларация по чл.125, ал.1 от ЗДДС за периода на извънредното положение;
3. Рекапитулации на ФРЗ за периода на извънредното положение;
4. Справка за отработените дни, отпуски, отсъствия за периода на извънредното положение;
5. Документ удостоверяващ, че не са се възползвали от мярката 60 на 40;
6. Декларация по чл.313 от НК.
7. Служителят от общинската администрация (орган по приходите), има право да изисква и други различни от изброените по ал. 1 финансови и други документи доказващи преустановяването на стопанската дейност на съответното предприятие за периода на извънредното положение.
8. Управителят или упълномощеното от него лице подава искане за освобождаване от услугата по сметосъбиране и сметоизвозване в Местни данъци и такси - Кайнарджа, придружено с гореописаните финансови документи.
9. Доброволно платените суми на такса битови отпадъци за услугата по сметосъбиране и сметоизвозване не се възстановяват по банкова сметка на данъчнозадължените лица. Същите ще бъдат прихванати за бъдещи данъчни задължения за такса битови отпадъци.

**§10.** Измененията и допълненията на Наредбата за определянето и администрирането на местните такси и цени на услуги в Община Кайнарджа са актуализирани с Решение № 124 по протокол № 16 от 27.11.2020 г. влизат в сила от датата на приемане на решението.

**§11.** Наредбата е приета с Решение №……..по протокол №………от проведено на ………….заседание на Общински съвет Кайнарджа и отменя досега действащата Наредба за определяне и администриране на местните такси и цени на услуги в Община Кайнарджа приета с решение № 239/21.03.2013 год., изм. и доп. с реш.№252/26.04.2013 год., изм. и доп. с реш.№357/28.03.2014 год., изм. и доп. с реш.№ 405/31.10.2014 г., изм. и доп. с реш. № 422/30.12.2014 г., изм. и доп. с реш. № 477/26.05.2015 г. доп. с реш.№492/26.06.2015 г., доп. с реш.№70/25.03.2016 г., изм. и доп. с реш. № 193/31.03.2017 г., изм. и доп. с реш. № 260/27.11.2017 г., изм. и доп. с реш.№ 400/30.11.2018 г., изм. и доп. с реш. № 124/27.11.2020 г. на Общински съвет – Кайнарджа.

**ПРЕДСЕДАТЕЛ ОБЩИНСКИ СЪВЕТ:………………**

**/Ивайло Петков /**

**ПРИЛОЖЕНИЕ № 1**

**към раздел ІV, чл. 21**

|  |  |  |  |  |
| --- | --- | --- | --- | --- |
| **№ по ред** | **Код по ИИСДА** | **Вид такса** | **Срок за предоставяне** | **Цена** |
| **1.** | **2027** | **Издаване на скица за недвижим имот - ЗМДТ** | **7 дни**  **1 ден** | **15,00 лева**  **25,00 лева** |
| **2.** | **2083** | **Издаване на скица за недвижим имот с указан начин на застрояване по чл. 140 от ЗУТ – виза за проектиране** | **30 дни** |  |
| 2.1. |  | За жилищни сгради |  | 20,00 лева |
| 2.2. |  | За стопански и обществени функции |  | 30,00 лева |
| **3.** |  | **Презаверяване на скица** | **1 ден** | **7,00 лв.** |
| **4.** | **2119** | **Издаване на удостоверения за факти и обстоятелства по териториално и селищно устройство** | **14 дни** | **30,00 лв.** |
| **5.** | **2517** | **Заверяване на преписи от документи и на копия от планове и документацията към тях** | **5 дни** | **3 лв./страница** |
| **6.** | **2112** | **Издаване на разрешение за строеж** | **7 дни** |  |
| 6.1. |  | За жилищни сгради – ново строителство |  | **2,00 лв./кв. м. РЗП, но не по-малко от 250,00 лв.** |
| 6.2. |  | За жилищни пристройки и реконструкция без смяна на конструктивна система |  | **1,00 лв./кв. м. РЗП, но не по-малко от 100,00 лв.** |
| 6.3. |  | За нежилищни сгради, пристройки, надстройки – ново строителство |  | **150,00 лева** |
| 6.4. |  | За нежилищни сгради - реконструкция със смяна на конструктивната система |  | **2,00 лв./кв. м. от РЗП, но не по-малко от 150,00 лв.** |
| 6.5. |  | За производствени сгради – ново строителство |  | **1,00 лв./кв. м. от РЗП, но не по-малко от 500,00 лв.** |
| 6.6. |  | За производствени сгради – пристройки и реконструкция със смяна на конструктивна система |  | **2,00 лв./кв. м. от РЗП, но не по-малко от 200,00 лв.** |
| 6.7. |  | За идеен проект |  | **50,00 лв.** |
| 6.8. |  | За самостоятелни инсталационни проекти – за всеки вид поотделно |  | **150,00 лв.** |
| 6.9. |  | За инженерни съоръжения |  | **200,00 лв.** |
| 6.10. |  | За трафопостове и ел. уредби |  | **200,00 лв. за брой** |
| 6.11. |  | За приемно-предавателни станции |  | **400,00 лв.** |
| 6.12. |  | За водоснабдителни съоръжения |  | **1,00 лв./куб. м.** |
| 6.13. |  | За пречиствателни съоръжения |  | **1,50 лв./куб. м.** |
| 6.14. |  | За линейни обекти |  | **1,00 лв./л. м., но не по-малко от 100,00 лв.** |
| 6.15. |  | Одобряване на комплексни проекти /чл.150, ал. 4 от ЗУТ/ |  | **Стойността на РС, увеличена с 30%** |
| 6.16. |  | За изграждане на фотоволтаични системи |  | **600 лв. на дка за активна площ** |
| 6.17. |  | За паркове от ветрогенератори |  | **15 000 лв. за брой** |
| 6.18. |  | За площадки за съхранение на газ, вода, ел. енергия и др. /площни обекти/ |  | **10,00 лв./кв. м.** |
| **7.** | **2130** | **Издаване на разрешение за строеж за обекти без одобряване инвестиционен проект VI категория** |  | **100,00 лв.** |
| **8.** | **2113** | **Презаверка на РС, когато е загубило действието си /чл. 153, ал.4 от ЗУТ/** |  | **50% от таксата за издаване на РС** |
| **9.** | **1990** | **За определяне на строителна линия и ниво на строеж** |  | **20,00 лв.** |
| **10.** | **2063** | **Издаване на протоколи за етап от строителството** | **14 дни** |  |
| 10.1. |  | За жилищни сгради |  | **0,50 лв./кв. м., но не по-малко от 50,00 лв.** |
| 10.2. |  | За сгради с обществено и производствено предназначение |  | **0,50 лв./кв. м., но не по-малко от 70,00 лв.** |
| 10.3. |  | За строежи от инженерната инфраструктура |  | **50,00 лв.** |
| **11.** | **2062** | **Издаване на удостоверение за въвеждане в експлоатация на обекти** | **10 дни** |  |
| 11.1. |  | *За обекти IV категория* |  |  |
| 11.1.1. |  | За жилищни сгради |  | **150,00 лв.** |
| 11.1.2. |  | За обществени сгради |  | **200,00 лв.** |
| 11.2. |  | *За обекти V категория* |  |  |
| 11.2.1. |  | За жилищни сгради |  | **50,00 лв.** |
| 11.2.2 |  | За обществени сгради |  | **70,00 лв.** |
| **13.** | **1980** | **Приемане и удостоверяване предаването на екзекутивна документация** | **10 дни** | **30% от таксата по т. 12** |
| **12.** | **2084** | **Удостоверение за търпимост на обекти съгл. § 16 от ЗУТ** | **14 дни** |  |
| 12.1. |  | За жилищни сгради с обща РЗП до 50 кв.м. |  | **70,00 лв.** |
| 12.2. |  | За жилищни сгради с обща РЗП над 50 кв.м. |  | **120,00 лв.** |
| 12.3. |  | За сгради с обществена функция и производствена дейност |  | **150,00 лв.** |
| **13.** |  | **Освидетелстване на сгради негодни за ползване или застрашени от саморазрушение** | **14 дни** |  |
| 13.1 |  | За изготвяне на протокол от комисия |  | **20,00 лв.** |
| 13.2. |  | Издаване на удостоверение за заличаване на сграда |  | **30,00 лв.** |
| **14.** | **1989** | **Разрешение за поставяне на ВПО** | **14 дни** | **50,00 лв.** |
| **15.** | **2117** | **Одобряване на ПУП** | **30 дни** |  |
| 15.1. |  | За разглеждане от ЕС |  | **20,00 лв.** |
| 15.2. |  | За един жилищен имот и производствени зони |  | **50,00 лв.** |
| **16.** | **2001** | **Допускане, становище и заповед за изработване на ПУП** |  | **30,00 лв.** |
| **17.** | **2001** | **Допускане, становище и решение на ОбС за изработване на ПУП** |  | **60,00 лв.** |
| **18.** |  | **Разглеждане и одобрение на план-схема** |  | **По 1,00 лв./м., но не по-малко от 50,00 лв.** |
| **19.** | **2115** | **Отразяване на кадастрална грешка и попълване на кадастрален план** | **30 дни** |  |
| 19.1. |  | За един имот |  | **30,00 лв.** |
| 19.1. |  | За повече от един имот |  | **По 15,00 лв. за всеки имот след първия** |
| **20.** | **2082** | **Удостоверения за идентичност на урегулиран поземлен имот** | **14 дни** | **30,00 лв.** |
| **21.** | **2023** | **Одобряване на инвестиционни проекти с оценка от ЕСУТ** |  |  |
| 21.1. |  | Жилищни и смесени сгради с ниско застрояване, вилни сгради IV категория |  | **200,00 лв.** |
| 21.2. |  | Реконструкция, преустройство, основен ремонт и смяна предназначението на строежите от V категория |  | **50,00 лв.** |
| 22. | **1955** | **Регистрация на паспорти** |  |  |
|  |  | За жилищни сгради |  | **30,00 лв.** |
|  |  | За производствени и обществени сгради |  | **50,00 лв.** |
| **23.** | **2093** | **Издаване на предписание за насочване на битовите и строителни отпадъци** | **7 дни** | **30,00 лв./брой** |
| **24.** | **2085** | **Издаване на удостоверение по чл. 54а от ЗКИР** | **14 дни** | **50,00 лв.** |
| **25.** | **2018** | **Издаване на удостоверение за административен адрес на поземлени имоти** | **14 дни** | **30,00 лв.** |

**ПРИЛОЖЕНИЕ № 2**

**към раздел V, чл. 22**

|  |  |  |  |  |
| --- | --- | --- | --- | --- |
| **№** | **Код по ИИСДА** | **Вид услуга** | **Обикновена услуга- 7 дни** | **Експресна услуга – в рамките на работния ден** |
| **1.** | **2076** | Издаване на удостоверение за раждане – дубликат | 10,00 лв. | 15,00 лв. |
| **2.** | **2037** | Издаване на удостоверение за сключен граждански брак – дубликат | 10,00 лв. | 15,00 лв. |
| **3.** | **2034** | Издаване на препис-извлечение от акт за смърт (втори и/или следващ път) | 10,00 лв. | 15,00 лв. |
| **4.** | **2038** | Издаване на удостоверение за липса на съставен акт за гражданско състояние (акт за раждане, акт за граждански брак или акт за смърт) | 10,00 лв. | 15,00 лв. |
| **5.** | **2016** | Издаване на удостоверение за наследници | 10,00 лв. | 15,00 лв. |
| **6.** | **2109** | Издаване на удостоверение за семейно положение | 10,00 лв. | 15,00 лв. |
| **7.** | **2075** | Издаване на удостоверение за семейно положение, съпруг/а и деца | 10,00 лв. | 15,00 лв. |
| **8.** | **2036** | Издаване на удостоверение за съпруг/а и родствени връзки | 10,00 лв. | 15,00 лв. |
| **9.** | **2057** | Издаване на удостоверение за родените от майката деца | 10,00 лв. | 15,00 лв. |
| **10.** | **2108** | Издаване на удостоверение за правно ограничение | 10,00 лв. | 15,00 лв. |
| **11.** | **2092** | Издаване на удостоверение за идентичност на лице с различни имена | 10,00 лв. | 15,00 лв. |
| **12.** | **2017** | Издаване на удостоверение за сключване на граждански брак от български гражданин в чужбина | 15,00 лв. | 20,00 лв. |
| **13.** | **2073** | Удостоверение за снабдяване на чужд гражданин с документ за сключване на граждански брак в Република България | 15,00 лв. | 20,00 лв. |
| **14.** | **2079** | Издаване на удостоверение за постоянен адрес | 10,00 лв. | 15,00 лв. |
| **15.** | **2128** | Издаване на удостоверение за промени на постоянен адрес - история на адресите | 10,00 лв. | 15,00 лв. |
| **16.** | **2079** | Издаване на удостоверение за промяна на постоянен адрес | 10,00 лв. | 15,00 лв. |
| **17.** | **2107** | Издаване на удостоверение за настоящ адрес | 10,00 лв. | 15,00 лв. |
| **18.** | **1997** | Издаване на удостоверение за промени на настоящ адрес /история на адресите/ | 10,00 лв. | 15,00 лв. |
| **19.** | **2107** | Промяна на настоящ адрес | 10,00 лв. | 15,00 лв. |
| **20.** | **2110** | Легализация на документи по гражданско състояние за чужбина | 20,00 лв. | 40,00 лв. |
| **21.** |  | Издаване на преписи от актове по гражданско състояние /акт за раждане, акт за граждански брак, акт за смърт/ | 10,00 лв. | 15,00 лв. |
| **22.** | **2020** | Издаване на заверени копия от актове по гражданско състояние / акт за раждане, акт за граждански брак, акт за смърт, семеен регистър, личен регистрационен картон/ | 10,00 лв. | 15,00 лв. |
| **23.** | **2138** | Удостоверение за вписване в регистъра на населението | 15,00 лв. | 30,00 лв. |
| **24.** | **2390** | Приемане и окомплектоване на документи за установяване наличие на българско гражданство | 30,00 лв. | - |
| **25.** |  | Удостоверение за лишаване от родителски права | 10,00 лв. | 15,00 лв. |
| **26.** |  | Справка от семейните регистри за установяване на родство, която не е свързана с издаване на удостоверение за наследници /родословно дърво/ | 10,00 лв. | 15,00 лв. |
| **27.** |  | Сключване на граждански брак в сградата на общинска администрация | - | 50,00 лв. |
| **28.** | **2000** | Издаване на многоезично стандартно извлечение от акт за гражданско състояние / раждане, брак, смърт/ | 10,00 лв. | 20,00 лв. |
| **29.** |  | Издаване на многоезично стандартно удостоверение /раждане, граждански брак, смърт, семейно положение, брачна дееспособност, местоживеене и/или местопребиваване/, съгласно Регламент /ЕС/№2016/1191 на Европейския парламент и Съвета на Европа | 10,00 лв. | 20,00 лв. |
| **30.** |  | Удостоверение за раждане – дубликат, удостоверение за граждански брак – дубликат, препис-извлечение от акт за смърт – официални документи, приложими към многоезично стандартно удостоверение по т.29 | 10,00 лв. | 20,00 лв. |
| **31.** |  | Удостоверение за семейно положение, постоянен или настоящ адрес – официален документ, приложим към многоезично стандартно удостоверение по т. 29. | 10,00 лв. | 20,00 лв. |
| **32.** |  | Удостоверение за сключване на граждански брак от български гражданин в чужбина – официален документ, приложим към многоезично стандартно удостоверение | 10,00 лв. | 20,00 лв. |
| **33.** |  | Справки по искане на физически лица и институции (не освободени от заплащане, по силата на закон) за извършване на проверка в актовете по гражданско състояние за наличие на конкретен акт | 15,00 лв. | - |
| **34.** |  | Справка/удостоверение за начина на изселване от Република България | 10,00 лв. | 15,00 лв. |
| **35.** |  | Услуги предоставени на физически лица от други общини, чрез община Кайнарджа | 10,00 лв. | 15,00 лв. |
| **36.** |  | За всички останали удостоверения по искане на граждани | 10,00 лв. | 15,00 лв. |
| **37.** | **2058** | Издаване на справки по искане на съдебни изпълнители – таксата и срока за изпълнение се определя, съгласно таксите и сроковете за изпълнение на съответните услуги (съгласно чл. 431, ал. 3 и ал. 4 от ГПК) |  |  |

**ПРИЛОЖЕНИЕ № 3**

**Към раздел V, чл. 23**

|  |  |  |  |
| --- | --- | --- | --- |
| **№** | **Код по ИИСДА** | **ВИД УСЛУГА** | **ТАКСА (лв.)** |
| **1.** |  | **По производство за настаняване под наем в общински имоти: жилища, терени и помещения** | 10,00 лева |
| **2.** |  | **По производство за продажби, замени, делби или учредяване на вещни права върху общински имоти:** |  |
| 2.1. |  | при продажба след проведен търг или конкурс | Стойността на изготвяне на пазарната оценка, увеличена с 30,00 лева. |
| 2.2. |  | при продажба без търг или конкурс | Стойността на изготвяне на пазарната оценка. |
| 2.3. |  | при замяна | Стойността на изготвяне на пазарната оценка. |
| 2.4. |  | при учредяване на вещни права | Стойността на изготвяне на пазарната оценка, увеличена с 30,00 лева при сделки, сключвани след проведен търг или конкурс |
| 3. | **2078** | **Издаване на удостоверение за наличие или липса на акт за общинска собственост**   * обикновена услуга – 7 дни * бърза услуга – 3 дни * експресна услуга – в рамките на работния ден | 10,00 лева  15,00 лева  25,00 лева |
| 4. | **2021** | **Издаване на удостоверение за наличие или липса на претенции за възстановяване на собствеността**  - обикновена услуга – 7 дни   * бърза услуга – 3 дни * експресна услуга – в рамките на работния ден | 15,00 лева  20,00 лева  35,00 лева |
| 5. | **1988** | **Издаване на удостоверение, за отписване на имот от актовите книги**  - обикновена услуга – 7 дни  - бърза услуга – 3 дни  - експресна услуга – в рамките на работния ден | 10,00 лева  15,00 лева  25,00 лева |
| 6. |  | **Изготвяне на заповед за прокарване и преминаване през чужд имот – 10 дни** | 30,00 лв. |
| 7. | **2006** | **Такса за измерване, кубиране и маркиране на дървесина, добита от извън горски територии с общинска горска марка** | 5,00 лв./пространствен куб. м. |
| 8. | **2068** | **Такса за издаване на електронен превозен билет за транспортиране на добита дървесина извън горските територии** | 5,00 лв./брой |

**ПРИЛОЖЕНИЕ № 4**

**Към глава III, чл. 29, ал. 1**

|  |  |  |
| --- | --- | --- |
| **№** | **ВИД УСЛУГА/ТАКСА** | **ЦЕНА** |
| 1. | Издаване на заверено препис-извлечение от решения, протоколи, заповеди, актове, договори и други документи | 5,00 лв./стр. |
| 2. | Издаване на дубликат от диплома | 2,00 лв./ бр. |
| 3. | Издаване на удостоверения от общ характер и служебни бележки за удостоверяване на факти и обстоятелства (с изкл. на служебни бележки за посещение на учебни занятия) | 2,00 лв./стр. |
| 4. | Издаване на удостоверение за наличие или липса на задължение към общината:   * за физически лица * за юридически лица | 3,00 лв.  5,00 лв. |
| 5. | Попълване на приложение на данъчна декларация | 3,00 лв./бр. |
| 7. | Ползване на зала – общинска собственост | 25,00 лв./ден |
| 8. | Изготвяне на пълномощни | 2 лв./стр. |
| 9. | Копирни услуги:  1 страница  1 лист | 0,15 лв.  0,20 лв. |
| 10. | Попълване на документ | 2,00 лв./стр. |
| 11. | Превоз на покойник до гробища (за лица, които не са социално слаби, бездомни, безпризорни) | 17,00 лв. |
| 12. | Отпечатване на некролог без снимка | 0,30 лв./бр. |
| 13. | Отпечатване на некролог със снимка | 0,40 лв./бр. |

**ПРИЛОЖЕНИЕ № 5**

**Към глава III, чл. 29,ал. 2**

|  |  |  |  |
| --- | --- | --- | --- |
| **№** |  | **ВИД УСЛУГА/ТАКСА** | **ЦЕНА** |
| 1. | **2878** | Удостоверение за извършена обстоятелствена проверка | 15,00 лв./бр. |
| 2. |  | Разрешение за отсичане на дървета | 10 лв./брой |
| 3. |  | Издаване на удостоверение за частна ветеринарно-медицинска практика | 20,00 лв. |
| 4. |  | Тръжни документи за:  - отдаване под наем на земеделска земя  - отдаване под наем на терени и помещения  - продажба на имоти общинска собственост | 7,20 лв.  14,40 лв.  21,60 лв. |
| 5. |  | Удостоверение по чл. 66, във връзка с чл. 33 от Закона за собствеността | 15,00 лв. |

**ПРИЛОЖЕНИЕ № 6**

**Към глава трета, чл. 33, ал. 3**

|  |  |  |
| --- | --- | --- |
| **№** | **ВИД ТАКСА / УСЛУГА** | **ЦЕНА** |
| 1. | Услуга със Шаси | 35,00 лв./час |
| 2. | Услуга с багер | 100,00 лв./час |
| 3. | Услуга с трактор „Кировец” | 120,00 лв./час |
| 4. | Услуга с бензинопил | 6,00 лв./куб.м. |
| 5. | Услуга с храсторез | 18,00 лв./час |
| 6. | Услуга с ЮМЗ с ремарке | 45,00 лв./час |
| 7. | Услуга с ЮМЗ и шредер | 36,00 лв./дка. |
| 8. | Услуга с ЮМЗ – косене с косачка | 18,00 лв./дка. |
| 9. | Услуга с УАЗ | 0,90 лв./км. |
| 10. | Услуга с Беларус | 45,00 лв./час |
| 11. | Услуга с фадрома Бобкат | 96,00 лв./час |
| 12. | Услуга с автомобил „ИВЕКО ДЕЙЛИ” Е 4 | 0,90 лв./км. |
| 13. | Услуга с тракторна косачка DJON DEERE | 22,00 лв./час |

**ПРИЛОЖЕНИЕ № 7**

**Към глава трета, чл. 29, ал. 4**

|  |  |  |  |
| --- | --- | --- | --- |
| **№** | **Код по ИИСДА** | **ВИД УСЛУГА/ТАКСА** | **ЦЕНА** |
| 1. | **2396** | Изготвяне на данъчна оценка на недвижим имот  - обикновена услуга – до 5 дни  - бърза услуга – до 3 дни | 5,00 лв./за 1 имот  10,00 лв./за 1 имот |
| 2. | **2071** | Удостоверение за декларирани данни | 3,00 лв. |
| 3. | **1998** | Удостоверение за наличие или липса на задължения по ЗМДТ:  - за физически лица  - за юридически лица | 3,00 лв.  5,00 лв. |
| 4. | **2131** | Служебна бележка за платен данък МПС ( моторно превозно средство) | 3,00 лв. |
| 5. |  | Издаване на дубликат от документ за платена такса | 3,00 лв./брой |

**ПРИЛОЖЕНИЕ № 9**

**Към глава трета, чл. 29, ал. 5**

|  |  |  |
| --- | --- | --- |
| **№** | **ВИД ТАКСА / УСЛУГА** | **ЦЕНА** |
| 1. | Входна такса за билет в Туристически посетителски център |  |
| 1.1 | За ученици и студенти | 0,50 лв. |
| 1.2 | За пенсионери | 1,00 лв. |
| 1.3 | За други туристи | 2,00 лв. |
| 1.4 | Семеен билет | 3,00 лв. |
| 1.5 | Групов билет - до 20 ученика | 8,00 лв. |
| 1.6 | Групов билет – до 20 туриста | 16,00 лв. |
| 2. | Беседа на български език | 3,00 лв. |
| 3. | Беседа на чужд език | 5,00 лв. |
| 4. | Такса „Снимки в Историческия комплекс” /в сградата на Туристическия посетителски център/ | 3,00 лв. за едно лице |
| 5. | Цена на сувенири |  |
| 5.1 | Дипляни/брошура на общината | 1,00 лв. |
| 5.2 | Магнитчета с природни и културни забележителности | 2,00 лв. |
| 5.3 | Химикалки | 1,00 лв. |
| 5.4 | Други – торбички, значки | 3,00 лв. |
| 6. | Сувенирна монета „Историческа чешма“ | 5,00 лв. |
| 7. | Ползване на зала и техника | 25,00 лв. |

**ПРИЛОЖЕНИЕ № 9**

**Към глава Трета, чл. 30, ал.3, т.1**

|  |  |  |
| --- | --- | --- |
| **№** | **ПРИЧИНЕНИ ВРЕДИ** | **ОБЕЗЩЕТЕНИЕ** |
| 1. | Тревни площи за 1 м2  - І-ва категория  - ІІ-ра категория  - ІІІ-та категория | 5,00 лв.  3,00 лв.  2,00 лв. |
| 2. | Цветни площи за 1 м2 | 80,00 лв. |
| 3. | Многогодишни цветя  - на туфи за 1 бр.  - със стелещи стъбла / почвопокривни / за 1 м 2  - зюмбюл, кокиче, лале и нарцис за 1 бр.  - луковични лилиуми, фритилария за 1 бр. | 15,00 лв.  32,00 лв.  3,00 лв.  5,00 лв. |
| 4. | Храсти, цъфтящи за 1 брой  - до 5 годишни  - над 5 годишни | 20,00 лв.  50,00 лв. |
| 5. | Храсти, вечнозелени за 1 брой  - до 5 годишни  - над 5 годишни | 20,00 лв.  50,00 лв. |
| 6. | Рози за 1 брой  - до 5 годишни  - над 5 годишни | 8,00 лв.  15,00 лв. |
| 7. | Живи плетове за 1 линеен метър  - вечнозелени  - листопадни | 112,00 лв.  60,00 лв. |
| 8.  8.1.  8.2. | Иглолистни дървета  Широкоразпространени: бял и черен бор, обикновен смърч, бяла ела, туя, хвойна и др.   * до 4 метра * до 7 метра * над 7 метра   Редки и ценни видове: гинко, лиственица, мура, сребърна ела, сребърен смърч, кедри, либоцедрус, тцуга, тис, кипарис, секвоя и др.   * до 4 метра * до 7 метра * над 7 метра | от 50 до 80 лв.  от 80 до 150лв.  от 150 до 200 лв.  от 80 до 120 лв.  от 120 до 180 лв.  от 180 до 300 лв. |
| 9.  9.1.  9.2. | Широколистни дървета  Широкоразпространени: айлант, акация, върба, тополи, трепетлика и др.   * до 5 метра * над 5 метра   ценни декоративни видове: бреза, ясен, каталпа, пауловния, бук, американски дъб, софора, зимен и летен дъб, клен, липа, орех, конски кестен и др.   * до 5 метра * над 5 метра | от 30 до 50 лв.  от 50 до 100 лв.  от 50 до 80 лв.  от 80 до 150 лв. |
| 10. | За особено ценни и редки декоративни дървета по преценка на експертизата | до 500 лв. |
| 11. | Дървета над 10 метра и възраст над 50 години | от 300 до 600 лв. |
| 12. | Кълбести форми и редки облагородени видове, независимо от височината | от 300 до 600 лв. |